Na osnovu člana 2. Odluke o zakupu stanova Općine Stari Grad Sarajevo mladim bračnim parovima starosti do 30 godina, broj: 02-45-290/20 od 01.10.2020. godine, Općinski načelnik Općine Stari Grad Sarajevo, raspisuje

**JAVNI POZIV**

**MLADIM BRAČNIM PAROVIMA STAROSTI DO 30 GODINA ZA ZAKUP STANOVA OPĆINE STARI GRAD SARAJEVO**

**I - PREDMET JAVNOG POZIVA**

Predmet Javnog poziva je podnošenje prijava i utvrđivanje rang liste za davanje stanova u zakup kojima raspolaže Općina Stari Grad Sarajevo (osam stambenih jedinica) mladim bračnim parovima starosti do 30 godina.

**II - USLOVI ZA PRIJAVU NA JAVNI POZIV ZA MLADE BRAČNE PAROVE STAROSTI DO 30 GODINA**

Uslove koje bračni partneri moraju ispunjavati su:

* Starosna dob od 18 - 30 godina
* Državljanstvo Bosne i Hercegovine
* Prebivalište na području Općine Stari Grad Sarajevo, kontinurano pet godina, u trenutku podnošnja prijave na javni poziv
* Neriješeno stambeno pitanje
* Da nijedan bračni partner nije pravnim poslom (naplatnim ili besplatnim) prometovao nekretninu (kuću, stan, vikend objekat)
* Da žive neovisno od roditelja kao podstanari ili žive samostalno i nisu u zajedničkom domaćinstvu sa roditeljima u objektu koji je vlasništvo njihovih roditelja
* Da do sada nisu rješavali stambeno pitanje putem Općine Stari Grad Sarajevo

**III - KRITERIJI ZA BODOVANJE**

Davanje stanova u zakup mladim bračnim parovima starosti do 30 godina, po osnovu objavljenog javnog poziva vrši se prema sljedećim kriterijima:

* Stepen stručne spreme
* Ostvareni radni staž
* Broj članova porodičnog domaćinstva
* Priznati naučni rad, kulturni nastup i izložba, sportski i profesionalni uspjeh, te renomirano svjetsko, evropsko i drugo javno priznanje za rezultat u radu
* Prebivalište/boravište na području općine Stari Grad Sarajevo za svaku godinu provedenu na području Općine od dana punoljetstva do dana apliciranja na javni poziv
* Član porodice šehida, poginulog ili nestalog borca
* Stepen invalidnosti

Kriteriji za određivanje broja bodova i utvrđivanja reda prvenstva kandidata na rang listi su (bodovi se utvrđuju pojedinačno za svakog bračnog partnera):

1. **Stepen stručne spreme**
2. Doktor nauka............................................................................................................. 30 bodova
3. Magistar nauka ili završen drugi ciklus visokog obrazovanja sa ostvarenih ukupno 300 ECTS bodova ...................................................................................................................... 25 bodova
4. VSS ili završen prvi ciklus visokog obrazovanja u četverogodišnjem trajanju sa ostvarenih 240 ECTS bodova, .................................................................................................... 20 bodova
5. VŠS ili završen prvi ciklus visokog obrazovanja u trogodišnjem trajanju sa ostvarenih 180 ECTS bodova, ...........................................................................................................15 bodova
6. SSS............................................................................................................................ 10 bodova
7. NSS ............................................................................................................................ 5 bodova
8. **Ostvareni radni staž**

Za svaku godinu ostvarenog radnog staža …………………………............................... 3 boda

1. **Broj članova porodičnog domaćinstva**

Za svakog člana porodičnog domaćinstva računajući i bračne partnere (podnosioce prijave)…………………………………………….................................................... 5 bodova

1. **Priznati naučni rad, kulturni nastup i izložba, sportski i profesionalni uspjeh te renomirano svjetsko, evropsko i drugo javno priznanje za rezultat u radu i to:**
2. Osvajač medalje na svjetskom prvenstvu i olimpijadi u sportu ili osvajač svjetskog renomiranog priznanja i nagrade u oblasti nauke, tehnike, kulture, umjetnosti i informatike uključujući i priznanja umjetničke kritike ................................................................... 5 bodova
3. Doprinos kroz patent dokazan ili certificiran od strane ovlaštene institucije i doprinos u nauci tehnici i tehnologiji kroz inovaciju dokazanu ili certificiranu od strane ovlaštenih institucija...................................................................................................................... 5 bodova
4. Osvajač medalje na evropskom prvenstvu u sportu ili osvajač evropskog renomiranog priznanja i nagrade u oblasti nauke, tehnike, kulture, umjetnosti i informatike uključujući i priznanje umjetničke kritike ............................................................................................ 3 boda
5. Osvajač medalje na regionalnom i na državnom prvenstvu u sportu ili osvajač regionalnog priznanja i nagrade u oblasti nauke, tehnike, kulture, umjetnosti i informatike uključujući i priznanje umjetničke kritike ........................................................................................... 2 boda
6. Prebivalište / boravište na području Općine Stari Grad Sarajevo za svaku godinu provedenu na području Općine od dana punoljetstva do dana apliciranja na javni poziv ........................................................................................................................................ 3 boda
7. **Član porodice šehida, poginulog ili nestalog borca**….............................................7 bodova
8. **Stepen invalidnosti**

U skladu sa odredbom člana 56. Zakona o osnovama socijalne zaštite, zaštite civilnih žrtava rata i zaštite porodice sa djecom:

* Za lice sa invaliditetom sa 50-60 % oštećenja organizma ............................................ 4 boda
* Za lice sa invaliditetom sa više od 60 % oštećenja organizma ................................. 5 bodova

**IV – DOKUMENTACIJA UZ PRIJAVU NA JAVNI POZIV**

Podnosioci prijave su dužni uz popunjen obrazac prijave na javni poziv, dostaviti sljedeću dokumentaciju u originalu ili ovjerenoj kopiji, ne stariju od 60 dana:

1. Izvod iz matične knjige rođenih za oba bračna partnera
2. Uvjerenje o državljanstvu za oba bračna partnera
3. Uvjerenje Ministarstva unutrašnjih poslova Kantona Sarajevo o kretanju za oba bračna partnera
4. Uvjerenje zemljišnoknjižnog ureda Općinskog suda u Sarajevu da bračni partneri nisu vlasnici stana ili porodične kuće na području Kantona Sarajevo, odnosno da nemaju nekretnina na svom imenu
5. Uvjerenje nadležnog suda, iz mjesta rođenja za oba bračna partnera (ukoliko je mjesto rođenja izvan Kantona Sarajevo) da nisu vlasnici stana ili porodične kuće u mjestu rođenja
6. Izjavu bračnih partnera ovjerenu od strane nadležnog organa, da nisu bili vlasnici stana ili kuće koju su otuđili pravnim poslom ili ugovorom o poklonu prenijeli pravo vlasništva na nekretnini na bližeg srodnika ili treće lice
7. Izjavu bračnih partnera ovjerenu od strane nadležnog organa, da žive samostalno i neovisno od roditelja kao podstanari i da nisu u zajedničkom domaćinstvu sa roditeljima u objektu koji je vlasništvo njihovih roditelja
8. Izjava bračnih partnera ovjerena od strane nadležnog organa da nisu rješavali stambeno pitanje putem Općine Stari Grad Sarajevo do momenta objavljivanja Javnog poziva
9. Diplomu o stečenoj stručnoj spremi, za oba bračna partnera
10. Potvrdu o radnom stažu za oba bračna partnera
11. Izjavu o zajedničkom domaćinstvu/kućna lista
12. CIPS prijavnice prebivališta i kopije ličnih karata za oba bračna partnera
13. Dokaz o ispunjenosti kriterija iz tačke III podtačka 4. Javnog poziva
14. Rješenje ili uvjerenje nadležnog općinskog organa da se radi o članu porodice šehida, poginulog ili nestalog borca;

nj) Rješenje nadležnog organa o stepenu invalidnosti

1. Izjava oba bračna partnera ovjerena od strane nadležnog organa da se lični podaci bračnih partnera mogu koristiti u ovom postupku i objaviti po okončanju istog, a u skladu sa Zakonom o zaštiti ličnih podataka

Obrazac prijave na Javni poziv o zakupu stanova Općine Stari Grad Sarajevo mladim bračnim parovima starosti do 30 godina, sa izjavom za obradu ličnih podataka, objavljen je na web stranici Općine Stari Grad Sarajevo, a može se preuzeti i u šalter sali Općine Stari Grad Sarajevo, ulica Zelenih beretki broj 4.

Popunjen obrazac prijave na Javni poziv sa potrebnom dokumentacijom može se predati lično na protokol Općine Stari Grad Sarajevo ili putem pošte, preporučeno, na adresu Općine Stari Grad Sarajevo, ulica Zelenih beretki broj 4, u zatvorenoj koverti na kojo je potrebno navesti napomenu „Prijava na Javni poziv mladim bračnim parovima starosti do 30 godina za zakup stanova Općine Stari Grad Sarajevo, za Komisiju za stanove za odlučivanje o stambenim pitanjima mladih bračnih parova starosti do 30 godina - NE OTVARATI“.

Javni poziv ostaje otvoren otvoren 15 (petnaest) dana od dana objavljivanja, odnosno do 24.11.2020. godine i isti se objavljuje na oglasnoj ploči Općine Stari Grad Sarajevo, web stranici Općine i jednom dnevnom listu.

Prijave podnosilaca po Javnom pozivu koje su neblagovremene, nepotpune i koje ne ispunjavaju uvjete iz tačke III Javnog poziva neće se uzeti u razmatranje.

**NAPOMENA:**

Postupak po ovom Javnom pozivu provodi posebna Komisija za stanove za odlučivanje o stambenim pitanjima mladih bračnih parova starosti do 30 godina, imenovana od strane Općinskog načelnika.

Komisija zaprima pristigle prijave, provjerava ispunjenost uvjeta utvrđenih Odlukom o zakupu stanova Općine Stari Grad Sarajevo mladim bračnim parovima starosti do 30 godina, broj: 02-45-290/20 od 01.10.2020. godine, provodi bodovanje i sačinjava listu koju objavljuje na Oglasnoj ploči Općine Stari Grad Sarajevo.

Na rang listu podnosioci prijave mogu uložiti prigovor za zaštititu svojih prava Drugostepenoj stručnoj Komisiji Općinskog vijeća Stari Grad Sarajevo u roku od 7 dana od dana objavljivanja rang liste. Nakon odluke Drugostepene stručne Komisije Općinskog vijeća Stari Grad Sarajevo o prigovoru, a najkasnije u roku od 8 dana, Komisija za stanove za odlučivanje o stambenim pitanjima mladih bračnih parova starosti do 30 godina, informiše podnositelja prigovora o donesenoj odluci po prigovoru i utvrđuje rang listu koju dostavlja Općinskom načelniku na dalju proceduru.

Dostavljeni dokumenti se neće vraćati kandidatu nakon završene procedure po ovom Javnom pozivu.

Izrazi koji se koriste u ovom konkursu, a imaju rodno značenje, odnose se i na muški i na ženski rod.

Broj: 01-04-4-2239/20

Sarajevo, 09.11.2020. godine

**OPĆINSKI NAČELNIK**

**mr. Ibrahim Hadžibajrić**